Vedtekter for Grønnes barnehage SA,

**Org.nr 971480394**

Vedtatt på Årsmøte den 05.12.12, sist endret 31.03.22

§ 1. SAMMENSLUTNINGSFORM, FORETAKSNAVN

Sammenslutningen er et Samvirkeforetak med foretaksnavnet GRØNNES BARNEHAGE SA.

Foretaket driver barnehage i Flekkefjord.

§ 2. FORMÅL

Foretakets formål er å eie og drive barnehage til det beste for medlemmene og deres barn. Barnehagen skal være med å bidra til å sikre gode utviklings- og aktivitet muligheter i nær forbindelse med barnets hjem, og enhver tid gjeldende lover og forskrifter for barnehagevirksomhet. Foretaket skal fremme medlemmenes økonomiske interesser gjennom deres deltakelse i virksomheten som kjøpere av barnehagetjenester fra foretaket. Formålet er ikke kapitalavkastning til medlemmene. Eventuelt årsoverskudd skal godskrives egenkapitalen i foretaket.

§ 3.MEDLEMSKAP

Foretaket er åpent for foreldre/ foresatte som får tilbud om barnehageplass i barnehagen. Når foreldre/ foresatte har akseptert tilbud om barnehageplass, plikter de å bli medlem av foretaket. Medlemskapet kan etter avtale med daglig leder overdras mellom foresatte som har felles barn.

Medlemmene skal ikke betale medlemskontigent.

Medlemmene skal ikke betale andelsinnskudd.

Medlemmene kan ikke kreve utbytte.

Medlemmene hefter ikke overfor kreditorene for foretakets forpliktelser.

Foretaket kan bruke elektronisk kommunikasjon når det skal gi meldinger, varsel, informasjon, dokument og lignende etter samvirkeloven til medlemmene såfremt medlemmet uttrykkelig har godtatt det og ikke noe annet følger av lov om samvirkeforetak.

Når et medlem skal gi meldinger eller lignende etter lov om samvirkeforetak, kan medlemmet gjøre dette ved hjelp av elektronisk kommunikasjon til den e-post adressen eller på den måten daglig leder eller styret har fastsatt til dette formålet.

Hvis betaling uteblir i to måneder fører dette til automatisk og øyeblikkelig oppsigelse av barnehageplassen og utestående oversendes til inkasso. Varsel vil bli gitt. S 4. FERIE

§ 4.FERIE

Alle barn må ha fire uker i løpet av barnehageåret som går fra 01.08-31.07. Tre av ukene må tas sammenhengende i perioden 01.05 til 01.09 (for førskolebarn gjelder dette i perioden 01.05 til 01.08).

Foreldrene skal innen første mai gi beskjed til barnehagen om når barnet skal ha ferie.

De som ikke gir beskjed innen fristen vil bli satt opp til ferie i ukene 28 til 30.På bakgrunn av denne informasjonen utarbeider daglig leder ferielister for personalet og plan av sommerdriften av barnehagen. Planen forelegges styret for godkjenning innen utgangen av mai.

§ 5. PLANLEGGINGSDAGER

Barnehagen har 5 planleggingsdager i året.

# § 6. MATPENGER

Alle barn skal betale matpenger for hver måned etter følgende satser som styret til enhver tid fastsetter. Det blir ingen reduksjon i matpenger for søsken.

# § 7. DUGNADSARBEID

Barnehagen har to dugnader i året, en på høsten og en på våren. Dugnadsarbeidet er satt til 8 timer pr. foreldrepar og det koster kr. 250 pr. time for å kjøpe seg fri. Styret i barnehagen er fritatt dugnadsarbeid.

# § 8. LEKE-OG OPPHOLDSAREAL

Leke- og oppholdsareal i Grønnes barnehage er 290,6 m2. 4 m2 pr. barn i alderen 3-5 år og 5,33 m2 for barn i alderen 0-3 år.

S 9. UTMELDING

Et medlem forplikter ved skriftlig utmelding å melde seg ut av foretaket samtidig som barnehageplassen blir oppsagt. Utmeldingsfristen er like lang som barnehageplassens oppsigelsestid, men høyst to måneder regnet fra den dagen den skriftlige utmeldingen kom frem til foretaket. Ved utmelding fra foretaket opphører også barnehageplassen(e). Når et barn går siste år i barnehagen og slutter til sommeren, og en ikke har flere barn i barnehagen, opphører barnehageplassen og medlemskapet naturlig uten skriftlig utmelding.

# § 10. STYRET

Foretaket skal ha et styre som består av seks medlemmer. 4 av disse velges blant medlemmene i foretaket, samt to varamedlemmer. Ett av styremedlemmene kan velges blant personer som ikke er medlem i foretaket og ett styremedlem samt varamedlem for denne, skal velges av og blant ansatte.

Styrer (Daglig leder) i barnehagen og regnskapsfører for foretaket har møte-, tale-, og forslagsrett i styremøter.

Funksjonstiden for styreleder og de andre medlemmene er to år. Varamedlemmer velges for ett år. Styreleder, styremedlemmer og varamedlemmer kan gjenvelges. Styret skal velges av årsmøtet. Styret konstituerer seg selv.

## § 11. STYRETS OPPGAVER

Styret skal lede virksomheten i samsvar med lov, vedtekter og årsmøtets vedtak. Styret kan ta alle avgjørelser som ikke i loven eller vedtektene er lagt til andre organer.

Styreleder skal søre for at styret holder møte så ofte som det trengs. Et styremedlem eller daglig leder kan kreve at styret sammenkalles for å ta opp bestemte saker.

Styret skal føre protokoll over styresakene i samsvar med samvirkeloven. Protokollen skal underskrives av de styremedlemmene som har vært med på styrebehandlingen.

Styret skal sørge for en forsvarlig organisering av virksomheten.

Styret skal fastsatte planer og budsjett for virksomheten, og orientere om budsjettet på årsmøtet.

Styret skal holde seg orientert om foretakets økonomiske situasjon, og skal se til at det blir ført fullgod kontroll med virksomheten, regnskapet og formuesforvaltningen. Styret velger regnskapsfører. Styret har ansvar for at regnskapet sammen med styrets beretning legges frem for årsmøtet.

Styret skal sette i verk de undersøkelsene som styret mener er nødvendig for å kunne utføre sine oppgaver. Styret skal sette i verk slike undersøkelser dersom en eller flere av styremedlemmene krever det.

Styret skal føre tilsyn med daglig leder og virksomheten i foretaket forøvrig. Styret bør fastsette instruks for daglig leder.

Styret har arbeidsgiveransvaret i barnehagen.

Styret skal utarbeide en styreinstruks.

## § 12. STYRETS VEDTAK

Styret kan fatte vedtak når mer enn halvparten av alle styremedlemmene er til stede eller er med på saksbehandlingen. Styret kan likevel ikke treffe vedtak uten at alle styremedlemmene så langt det er mulig har fått anledning til å delta i behandlingen av styresaken. Har noen styremedlemmer forfall, skal et varamedlem innkalles.

Et styrevedtak krever at flertallet av de styremedlemmer som er med på behandlingen av en sak, har stemt for. Står stemmene likt, gjelder det som styreleder har stemt for. De som stemmer for et vedtak som innebærer en endring, må likevel utgjøre minst en tredjedel av alle styremedlemmene.

Ved valg og ansettelser er den som får flest stemmer valgt eller ansatt. Styret kan på forhånd fastsette at det skal stemmes på nytt dersom ingen får flertall av de stemmene som er gitt. Står stemmetallet likt ved valg av styreleder, blir valget avgjort ved loddtrekning. I andre tilfeller der stemmene står likt, gjelder det som styreleder har stemt for.

# § 13. DAGLIG LEDER (STYRER)

Foretakets daglige leder ansettes av styret. Daglig leder skal stå for den daglige administrative og pedagogiske ledelsen av virksomheten i foretaket og skal følge de retningslinjer og pålegg som styret har gitt. Den daglige ledelse omfatter ikke saker som etter samme søknadsfrist som kommunale barnehager gjennom samordnet opptak i overensstemmelse med barnehageloven S 12.

§ 14.ÅRSMØTE

Årsmøte er foretakets øverste organ.

Ordinært årsmøte skal avholdes innen utgangen av mars måned hvert år.

Styret skal kalle inn til ekstraordinært årsmøte når styret finner det nødvendig, eller når revisor eller minst 25% av medlemmene krever det og samtidig oppgir hvilke saker de

ønsker behandlet.

Årsmøtet ledes av styrelederen med mindre årsmøtet velger en annen møteleder.

§ 15.INNKALLING TIL ÅRSMØTE

Styret innkaller skriftlig til årsmøte med minst 14 dagers varsel. Innkallingen skal klart oppgi de sakene som årsmøtet skal behandle, samt tid og sted for møtet. Forslag om vedtektsendringer skal tas inn i innkallingen. Saker et medlem ønsker å tatt opp på årsmøtet skal meldes skriftlig til styret i så god tid at de kan tas med i innkallingen. Er innkallingen allerede sendt, skal det sendes ny innkalling dersom den kan komme frem minst en uke før årsmøtet skal holdes.

§ 16.SAKER SOM SKAL BEHANDLES PÅ ÅRSMØTET

Valg av referent og to personer til å underskrive protokollen.

Utarbeidelse av liste over møtende medlemmer på møtet, antall stemmeberettigede og hvor mange stemmer disse har.

Gjennomgang av styrets årsmelding.

Godkjennelse av årsregnskap.

Valg av styremedlemmer.

Styreleder velges særskilt.

Valg av revisor.

Eventuelle forslag til vedtektsendringer.

Eventuelt forslag til vedtektsendringer.

Eventuelt forslag til oppløsning.

Andre saker som er korrekt meldt inn for behandling

§ 17.STEMMEREGLER FOR ÅRSMØTET.

Hvert medlem har en stemme på årsmøtet. Hvert medlem kan møte fullmektig på årsmøtet, men ingen kan være fullmektig for mer enn et medlem. Fullmektigen må legge skriftlig og datert fullmakt.

En beslutning av årsmøtet krevet at flertallet av de som deltar i behandlingen av en sak, har stemt for. Ved stemmelikhet gjelder det som møtelederen har stemt for. Blanke stemmer skal anses som ikke avgitt.

Det stilles ingen krav til hvor mange av de stemmeberettigede som må være tilstede for at årsmøtet skal være beslutningsdyktig.

§ 18.VEDTEKTSENDRING

Vedtak om vedtektsendring krever 2/3 flertall av de avgitte stemmer med mindre samvirkeloven stiller strengere krav.

§ 19.SAMARBEIDSUTVALG

For å sikre samarbeidet med barnas hjem, skal hver barnehage ha et foreldreråd og et samarbeidsutvalg (§ 4 lov om barnehager-Foreldreråd og Samarbeidsutvalg).

Samarbeidsutvalget består av fire foreldrerepresentanter som velges på foreldremøte, en ansattes representant og styrer.

§ 20. OPPTAK AV BARN

Grønnes barnehage er åpen for barn fra 0 år til skolestart. Det er et felles opptak med samme søknadsfrist som kommunale barnehager gjennom samordnet opptak i overenstemmelse med barnehageloven § 12.

 Barnehagen tilbyr kun 100% plass.

De som ikke er tildelt plass i barnehagen kan stå på venteliste frem til opptak, men vil da bli vurdert sammen med de andre søkerne. Den som er tildelt fast plass, får beholde den frem til skolestart. Ved opptak legges vekt på følgende kriterier i prioritert rekkefølge:

* Søsken av barn som har plass i barnehagen.
* Dersom det er mulig skal barnehagen ha en hensiktsmessig alderssammensetning.

Unntak fra overnevnte kriterier skal gjennomføres i overenstemmelse med barnehagelovens §13, som slår fast at barn med funksjonshemming skal ha fortrinns rett ved opptak i barnehage, dvs. at de går foran alle andre søkere.

## § 21. SØSKENMODERASJON

Søskenmoderasjon gis i overenstemmelse med forskrift om foreldrebetaling i barnehager. § 22. BARNEHAGENS ÅPNINGSTIDER

Åpningstiden er fra klokka 06.45-16.25.Barnehagen holder stengt jul- og nyttårsaften og onsdagen før skjærtorsdag.

## § 23. FORHOLDET TIL LOV OM SAMVIRKEFORETAK (SAMVIRKELOVEN)

Dersom ikke annet følger av vedtektene gjelder Lov om Samvirkeforetak (Samvirkeloven) av

29.juni 2007 nr.81 i punkt 16.

## § 24. OPPLØSNING OG AVVIKLING

Oppløsning av foretaket besluttes av årsmøtet med det samme flertall som gjelder for vedtektsendringer.

Gjenværende midler skal gå til samvirkeformål eller allmennyttige formål.